7 दिन बाजार खोलने की मांग, किराना व्यापारी महासंघ ने सीएम को लिखा पत्र
मॉल की तर्ज पर सप्ताह के सातों दिन बाजार खुला रखने की मांग किराना व्यापारी महासंघ ने मुख्यमंत्री और श्रम आयुक्त को पत्र भेजकर की। महासंघ नगर इकाई सचिव कर्मवीर गांधी ने बताया मॉल सातों दिन विशेषकर रविवार को भी खुले रहते हैं जिसके कारण छोटे व्यापारियों को आर्थिक नुकसान हो रहा है। या तो साप्ताहिक अवकाश के दिन मॉल बंद रखा जाए या व्यापारियों को भी पूरे सप्ताह बाजार खोलने की सुविधा मिले। संघ का तर्क है महाराष्ट्र सरकार ने भी छोटे दुकानदारों को 7 दिन दुकान खोलने की छूट दी है। व्यापारियों ने यह भी कहा छूट मिलने पर वे कर्मचारियों को अलग-अलग दिन अवकाश की सुविधा देंगे। उल्लेखनीय है व्यापारियों की उक्त मांग पर ठेलेवालों, हम्मालों व कर्मचारियों ने विरोध जताया था।
hin_Deva hin_Deva